**General Forsamling i Dansk Laryngologisk Selskab**

Den 26.januar 2024, kl. 16.15 til kl.16.45

Sted: Sinatur Hotel Storebælt. Østerøvej 121, 5800 Nyborg

*Mødet blev indledt med at høre Jinjer Pisces på YouTube (Ukrainsk metalcore/pop/growling) ☺*

Dagsorden og *referat*:

1. Valg af dirigent.

*Mathilde Lonka blev valgt enstemmigt.*

1. Bestyrelsens beretning om selskabets virksomhed i det forløbne år.

*Evaluering af årsmødet 2023 Middelfart*

*KKR retningslinjer under revidering. Nogle er udkommet og der arbejdes videre med flere i det kommende år.*

*Afsked med Thomas Kjærgaard. Tak for en stor indsats gennem 10-12 år.*

*71 deltagere i årsmødet 2024.*

1. Fremlæggelse af årsregnskab til godkendelse.

*Regnskabet for 2023 viser et underskud på ca. 43 tkr. hvilket skal ses i lyset af et overskud i 2022 på ca. 73 tkr., grundet indbetalinger til et årsmøde, der ikke blev afholdt forårsaget af COVID pandemien (indbetalinger overført til årsmøde 2023). Der er derfor over de to år et netto overskud på ca. 30 tkr., hvilket tillægges (1) et overskud på årsmøde 2023 blandt andet grundet mindre end budgetterede udgifter til transport til undervisere og et rekord stort antal udstillere samt (2) en øgning i kontingent som ikke helt er matchet med øget drift.*

*Transportudgifter dækker over to fysiske bestyrelsesmøder samt til årsmødet.*

*Regnskabet er godkendt af revisor. Foreningen har en egenkapital på 207 tkr. Regnskabet godkendes.*

1. *Vedtagelse* af budget og fastsættelse af kontingent.

*Budget for årsmøde 2024 forventes at udkomme med et kalkuleret underskud, da vi har skiftet og opgraderet venue. Budget for driften 2024. Vi satte kontingentet op sidste år til 300 pr. betalende medlem. Foreningen har 85 medlemmer, i 2023 6 udmeldte og 6 indmeldte. Der er 14 æres og pensionistmedlemmer. Vi forventer fortsat en del udgifter til at vedligeholde hjemmesiden, indtil der foreligger en plan om eventuelt at samkøre hjemmeside driften med DSOHH. Vi planlægger fortsat to fysiske bestyrelses møder udover de virtuelle, et heldagsmøde på et mødested midt i DK samt et møde privat i Østdanmark i 2024 (skiftes). Kontingentet besluttes at holdes uændret på 300,-. Budgettet godkendes.*

1. Forslag fra bestyrelse eller medlemmer. Forslag der ønskes optaget som punkter på dagsordenen, skal fremsendes til formanden senest 2 uger før afholdelsen af generalforsamlingen.

*Ingen indkomne forslag til GF.*

1. Valg af formand.

*Camilla Slot Mehlum vælges som formand enstemmigt.*

 6. Valg af øvrige medlemmer og af suppleanter til bestyrelsen. På valg:

Joyce Schultz, suppleant, stiller op til genvalg

Thomas Kjærgaard, suppleant, stiller ikke op til genvalg

Dalia Larsen stiller op til valg

*Joyce, genvælges som suppleant. Thomas takkes for stor indsats. Dalia vælges som nyt bestyrelsesmedlem som repræsentant for Århus UH. Tillykke med valget.*

7. Valg af revisor.

*Bahareh Philipsen genvælges som revisor for foreningen.*

9. Eventuelt.

*Dalia præsenterer sig selv og der skåles i bobler for foreningen.*

27. januar 2024